Прэзідэнт Арменіі адзначыў, што на саміце абмеркаваны і іншыя важныя пытанні. У прыватнасці, падведзены вынікі работы па ўдасканаленні дзейнасці АДКБ, умацаванні яе ваеннага складніка, нарошчванні функцыянальных магчымасцей арганізацыі. "Прынята рашэнне аб стварэнні Цэнтра крызіснага рэагавання АДКБ, на які ўскладаюцца функцыі па інфармацыйна-аналітычным і арганізацыйна-тэхнічным суправаджэнні прыняцця статутнымі органамі адпаведных рашэнняў, а таксама па забеспячэнні абмену інфармацыяй у рэжыме рэальнага часу", - падкрэсліў ён.